שר אמי

שר אמי (מצרפתית: "חבר יקר") היה יונת דואר זכר שנתרם מחובבי יונים בבריטניה לשימוש חיל האותות של צבא ארצות הברית בצרפת, במהלך מלחמת העולם הראשונה, ואומן על ידי מומחים אמריקאים. שר אמי מפורסם בזכות העברת הודעה מגדוד מוקף, אף על פי שנפצע קשה, במהלך מתקפת מז-ארגון באוקטובר 1918.

 שירותו במלחמת העולם הראשונה 
ב-3 באוקטובר 1918, מייג'ור צ'ארלס וייט ויטלסי, ויותר מ-550 לוחמים מצבא ארצות הברית, נלכדו בשקע קטן בצד הגבעה, מאחורי קווי האויב, ללא מזון או תחמושת. בנוסף ירו בהם מתוך כוחותיהם שלהם שזיהו אותם כאויב ועוד לא ידעו את מיקומם. כשהם מוקפים בגרמנים נהרגו ונפצעו רבים מחיילי הכוח, ורק 194 חיילים שרדו ולא נתפסו/נפצעו עד תום הקרב. מכיוון ששליחי הכוח שלו יורטו או נהרגו בעקביות על ידי הגרמנים, וויטלסי החל לשלוח הודעות באמצעות יונת דואר. היונה שנשאה את ההודעה הראשונה, "הרבה פצועים. אנחנו לא יכולים להתפנות", הופל על-ידי האויב. יונה שנייה נשלחה עם ההודעה, "החיילים סובלים. האם ניתן לשלוח תמיכה?" גם יונה זו הופלה. סוללות הארטילריה שתמכו באנשיו של ויטלסי ניסו לספק "מטח הגנה", במדרון הצפוני של עמק שרלו, אך האמינו שוויטלסי נמצא במדרון הדרומי של הגיא, וכתוצאה מכך כוון מטח לכיוון הגדוד. "שר אמי", היון הנותר, נשלח עם פתק, שהיה עשוי מנייר בצל, בטוטף על רגלו הימנית, שהכיל את ההודעה הבאה:

כששר אמי ניסה לטוס חזרה למחנה, הגרמנים ראו אותו באוויר ופתחו באש. לאחר מספר שניות, הוא הופל על-ידי הגרמנים אך הצליח לטוס שוב. הוא חזר לעליית הגג שלו במטה הדיוויזיה שלו, במרחק 40 ק"מ, תוך 25 דקות בלבד, והציל את חייהם של 194 הניצולים בקרב. הוא נורה דרך החזה, איבד עין אחת, ורגלו הייתה תלויה על גיד יחיד.

שר אמי הפך לגיבור של הדיוויזיה ה-77. חובשי הצבא פעלו כדי להציל את חייו. כשהתאושש מספיק כדי לחזור, הועלה על סירה בחזרה לארצות הברית, כשהגנרל ג'ון ג'יי פרשינג נפרד ממנו.

 פרסים 
היון זכה במדליית Croix de Guerre על שירותו ההירואי כשהעביר 12 מסרים חשובים בוורדן. הוא מת בפורט מונמות', ניו ג'רזי, ב-13 ביוני 1919, מפצעיו, וב-1931 נכנס להיכל התהילה של יוני הדואר. הוא גם קיבל מדליית זהב מארגון של חובבי יונים אמריקאים, כהוקרה על שירותו במהלך מלחמת העולם הראשונה.

בנובמבר 2019 הוא הפך לאחד הזוכים הראשונים במדליית האומץ של בעלי חיים במלחמה ובשלום, שהוענקה לו בטקס בגבעת הקפיטול

 מורשתו 
עבור ילדי בית ספר אמריקאים של שנות ה-20 וה-30, שר אמי היה מוכר כמו כל גיבור אנושי במלחמת העולם הראשונה. גופתו של שר אמי פוחלצה על ידי נלסון ר. ווד במוזיאון הלאומי להיסטוריה של הטבע. מאז 1921, שר אמי מוצג במכון הסמית'סוניאן; והוא מוצג יחד עם סמל סטאבי, בוסטון טרייר של חיל הרגלים ה-102 של צבא ארצות הברית, בתערוכת "מחיר החופש" של המוזיאון הלאומי להיסטוריה אמריקאית.

אמיתות הסיפור
פרנק בלזיץ', מהמוזיאון להיסטוריה אמריקנית במכון הסמיתסוני, מפקפק בדיוק ההסטורי של הסיפור. לדבריו, ייתכן ששר אמי לא השתתף באירוע המתואר לעיל, או שהשתתף אבל נפצע מאוחר יותר, במהלך קרב אחר.

 בתרבות 
 ספרים, חיבורים וסיפורים קצרים 
 "Notre Cher Ami: The Enduring Myth and Memory of a Humble Pigeon", מאמר אקדמי מאת פרנק א. בלייזיץ' הבן ב-"Journal of Military History"
 "שר אמי ומייג'ור ויטלסי", רומן מאת קתלין רוני
 "Cher Ami: The Story of a Carrier Pigeon", ספר ילדים מאת מריון קותרן, שיצא לאור ב-1934
 "שר אמי", שיר מאת הארי וב פארינגטון
 "Dear Miss Kopp" מאת איימי סטיוארט, הספר השישי בסדרת האחיות Kopp, כולל תיאור בדיוני של מעלליו של שר אמי
 "למצוא את הגדוד האבוד - מעבר לשמועות, המיתוסים והאגדות של האפוס המפורסם של מלחמת העולם הראשונה באמריקה" מאת רוברט ג'יי לפלנדר (Robert J. Laplander)
 ""C" her Ami" סיפור קצר מאת הת'ר ראונדס (Heather Rounds)
 "ויוה קובה יונה" סיפור קצר מאת סוזנה רודריגז דריסי (Susannah Rodríguez Drissi)
 "מחברת רובי" מאת לורה רסאו (Laura Resau)
 "חזירי מלחמה", חיבור באוסף "בעלי חיים מעמידים תנוחות סקרניות" מאת אלנה פסארלו

 סרטים וסדרות טלוויזיה 
 "הגדוד האבוד (סרט 1919)", סרט אילם משנת 1919, כולל את שר אמי החי קופץ על רגל אחת. סרט זה כולל גם רבים מהחיילים המשחקים את עצמם, כולל סא"ל צ'ארלס ויטלסי. הסרט כולו זמין ביוטיוב.
 "Cher Ami", סרט ספרדי משנת 2008 בבימויו של מיקאל פוג'ול (Miquel Pujol), הידוע גם "כגיבורים מעופפים" או "הטייסים."
 "Flying Home", 2014 סרט דרמה רומנטי, בכיכובו של ג'יימי דורנן מציג את סיפור הישגו ההרואי של שר אמי.
 שר אמי מוזכר בעונה 3, פרק 11 של "צווארון לבן", שודרה לראשונה ב-2011.
 "הגדוד האבוד", סרט מלחמה משנת 2001 על מתקפת מיוז-ארגון של 1918, המתאר את שר אמי נשלח עם המסר החשוב.

קישורים חיצוניים

 הערות שוליים 

קטגוריה:עופות מפורסמים
קטגוריה:ארצות הברית: בעלי חיים מפורסמים
קטגוריה:ארצות הברית במלחמת העולם הראשונה